open-index/open-wikipedia-markdown huggingface dataset:
הר טום (וושינגטון)

**הר טום** (באנגלית: **Mount Tom**) הוא הר ברכס הרי אולימפיק בשטח הפארק הלאומי אולימפיק, במחוז ג'פרסון שבמדינת וושינגטון, שבארצות הברית.

ההר ממוקם 2.84 קילומטרים ממערב להר האולימפוס.

גובהו של ההר 2,157 מטרים מעל פני הים.

ההר מתנשא לגובה של 218 מטרים מעל סביבתו.

בשל השלגים הרבים היורדים על פסגת ההר בעונת החורף, על המדרונות הצפוני של ההר מצוי קרחון וייט (וזאת למרות גובהו הנמוך יחסית של הקרחון - גובהו הממוצע של הקרחון 1,724 מטרים מעל פני הים, והוא יורד על לגובה של 1,300 מטרים מעל פני הים).

## היסטוריה
### מקור השם

בשנת 1890 משלחת החקר מטעם העיתונות של סיאטל (Seattle Press Expedition) קראה להר בשם "הר ריד", על שמו של וייטלו ריד (Whitelaw Reid), העורך והבעלים של הניו יורק טריביון (New-York Tribune).

למקורו של שמו הנוכחי של ההר יש שתי גרסאות:

# לפי גרסה אחת נקרא ההר על שמו של תומאס מ. האמונד, ג'וניור (Thomas M. Hammond, Jr), סוקר שסקר את החלק המערבי של חצי האי האולימפי בין השנים 1895–1904.
# לפי הגרסה השנייה ההר נקרא על שם הצופה בן ה-13 תומאס מרטין (Thomas Martin), אשר השתתף במשלחת הטיפוס הראשונה לפסגת ההר, בשנת 1914. המשלחת נערכה בפיקודו של אדמונד ס. מיני, שעמד בראש תנועת הצופים בסיאטל, והתחייב לקרוא להר על שמו של הצופה הראשון שיגיע לפסגתו. לימים תומאס מרטין היה מועמד לתפקיד מושל מדינת וושינגטון בשנת 1952.

## גלריית תמונות


קובץ:Tom from Carrie.jpg|מבט על הר טום מהר קארי
קובץ:Glaciers mountain peaks aerial NPS Photo.jpg|מבט על הר טום מכיוון מזרח - דרום-מזרח


## לקריאה נוספת

• De Robert Wood, **[https://books.google.com.sl/books?id=Ck3T77rs7HwC&printsec=frontcover&hl=fr&source=gbs_ge_summary_r&cad=0#v=onepage&q=%22Mount%20Tom%22&f=false Olympic Mountains Trail Guide: National Park and National Forest]**, P 55

• Olympic Mountain Rescue, **[https://books.google.co.il/books?id=b77jKkVpgmgC&pg=PA170&lpg=PA170&dq=%22Mount+Tom%22+Names+of+Olympic+National+Park%22+google+books&source=bl&ots=N9yfVbpxN7&sig=ACfU3U2iloWKKKkBzw8C285GBIv-JbFXRw&hl=en&sa=X&ved=2ahUKEwjU9rbVmt7zAhVD_rsIHRYhBLsQ6AF6BAgYEAM#v=onepage&q=%22Mount%20Tom%22&f=false Olympic Mountains: A Climbing Guide]**, P 180

## קישורים חיצוניים
* הר טום באתר peakbagger
* תרשים הנושף הנשקף מהר טום באתר peakvisor
* מפה טופוגרפית של אזור הר טום, ומרחקים לאתרים סמוכים
* מסלולי הליכה בסמוך להר טום (וכן תצלומי הנוף הנשקף מהר טום) באתר hikingproject
* מסלולי הליכה בסמוך להר טום באתר איגוד המסלולים של מדינת וושינגטון (Washington Trails Association)
* תחזית מזג אוויר עדכנית ארוכת טווח עבור הר טום (לפי גבהים)

## הערות שוליים

קטגוריה:מדינת וושינגטון: הרים
קטגוריה:רכס הרי אולימפיק
קטגוריה:הפארק הלאומי אולימפיק
נאוול גז'ארדו

**נאוול אסקיאל גז'ארדו** (בספרדית: **Nahuel Ezequiel Gallardo**; נולד ב-9 במאי 1998 בבואנוס איירס שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אתלטיקו קולון מליגת העל הארגנטינאית, בהשאלה מריבר פלייט.

## קריירת מועדונים
### ריבר פלייט
גז'ארדו גדל במחלקת הנוער של ריבר פלייט מליגת העל הארגנטינאית. ב-29 באוקטובר 2017 הוא ערך את הופעת הבכורה שלו בקבוצה הבוגרת של המועדון, בהפסד 4-0 לטאז'רס במסגרת עונת  בליגה.

### ההשאלה לדפנסה וחוסטיסיה
בין השנים 2020–2021 הושאל גז'ארדו לדפנסה וחוסטיסיה מליגת העל הארגנטינאית. ב-1 בנובמבר 2020 הוא ערך את הופעת הבכורה שלו במועדון, בהפסד 3-0 לאתלטיקו קולון במסגרת עונת  בליגה. ב-22 באפריל 2021 הוא ערך את הופעת הבכורה שלו בגביע ליברטדורס, בניצחון 3-0 על אוניברסיטריו דה דפורטס במסגרת עונת 2021. הוא ערך 11 הופעות ליגה במדי המועדון בתקופת ההשאלה, וחמש הופעות בגביע ליברטדורס.

### ההשאלה לאתלטיקו קולון
ב-15 ביולי 2021 הושאל לאתלטיקו קולון מליגת העל הארגנטינאית. ב-18 ביולי ערך את הופעת הבכורה שלו במועדון, בניצחון 2-1 על ריבר פלייט במסגרת עונת  בליגה.

## חיים אישיים
גז'ארדו הוא בנו של כדורגלן העבר ומאמן הכדורגל מרסלו גז'ארדו.
## תארים
;ריבר פלייט
*גביע ארגנטינה: 2017, 2019
*הסופר קאפ הארגנטינאי: 2017
*גביע ליברטדורס: 2018
*רקופה סודאמריקנה: 2019
;דפנסה וחוסטיסיה
*גביע סודאמריקנה: 2020
*רקופה סודאמריקנה: 2021

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ריבר פלייט
קטגוריה:כדורגלני דפנסה וחוסטיסיה
קטגוריה:כדורגלני אתלטיקו קולון
קטגוריה:ארגנטינאים שנולדו ב-1998
סודילקוב

**סודילקוב** (באוקראינית: **Судилків** נהגה בפי תושביו היהודים **סדילקוב**) הוא כפר במחוז חמלניצקי שבאוקראינה.

## היסטוריה
העיירה סודילקוב הייתה חלק מהאימפריה הרוסית בעת חלוקת פולין השלישית בשנת 1793 כאשר בהמשך עברה לבעלות אוקראינה.

ישנם עדויות לקיום קהילה יהודית במקום החל מהמאה ה-16.

בוגדן חמלניצקי השמיד את הקהילה היהודית במקום בשנת 1654, וכך גם באביב 1919 חיילים אוקראינים ביצעו פוגרום בתושבי העיירה, ואלו ששרדו ברחו מהעיירה.

במפקד האוכלוסין של 1897 מתוך אוכלוסייה של 5,551 תושבים 2,712 היו יהודים. לאחר השואה לא נותרה קהילה יהודית במקום.

לעיירה נודעה חשיבות בתולדות הדפוס העברי, פעלו בה לאורך השנים שישה בתי דפוס עבריים, וספרים תורניים רבים הודפסו בהן בין השנים 1798–1899, כמו כן היו בעיירה מקומות רבים לייצור טליתות, והטליתות היו מפורסמות באיכותן.

## אנשים מפורסמים
* משה חיים אפרים מסדילקוב, רב מפורסם מהעיר.
* מוריס שוורץ

## קישורים חיצוניים

* מידע על העיירה סודילקוב באתר JewUA 
* 

## הערות שוליים

קטגוריה:מחוז חמלניצקי: עיירות יהודיות
קטגוריה:יישובים שהוקמו במאה ה-16
התקלה בפייסבוק (2021)

ממוזער| דף הבית של פייסבוק במהלך קריסת השירות
ב-4 באוקטובר 2021, בשעה 18:39 (כל השעות בערך על פי שעון ישראל), הרשת החברתית פייסבוק וחברות הבת שלה, מסנג'ר, אינסטגרם, וואטסאפ, מפילרי , ו-Oculus , הפסיקו לפעול ברחבי העולם במשך למעלה משבע שעות. התקלה מנעה גם התחברות לאתרי צד-שלישי דרך חשבון הפייסבוק. במהלך ההשבתה, גדלה תנועת הגולשים בשירותים מתחרים, כגון טוויטר, דיסקורד וטלגרם, מה שהוביל לעומסים בשרתי השירותים הללו. ההשבתה הייתה החמורה ביותר שחוותה פייסבוק מאז שנת 2008.

ההשבתה נגרמה כתוצאה מתקלה בניתוב לרשת שרתי ה-DNS של פייסבוק. בסביבות השעה 23:50 שוחזרו הגדרות נתבי ה-BGP עבור הקידומות שהושפעו, ושירותי ה-DNS החלו להיות זמינים שוב בשעה 00:05, אך שירותי שכבת היישום שוחזרו באיטיות בפייסבוק, וואטסאפ ואינסטגרם יותר משעה לאחר מכן, כאשר השירותים שבו לפעול עבור רוב המשתמשים עד השעה 1:45.

## התקלה
ממוזער| מפענחי DNS מחזירים סטטוס "SERVFAIL" עבור הכתובת Facebook.com
מומחי אבטחה זיהו את הבעיה כניתוק של ה-BGP (ראשי תיבות של Border Gateway Protocol; פרוטוקול ניתוב עיקרי באינטרנט) מקידומות כתובות ה-IP בהן התארחו שרתי ה-DNS של פייסבוק, מה שמנע ממשתמשים את הזיהוי והגישה לשירותים של פייסבוק בכל שמות התחום הקשורים לשרתיה. ההשפעות ניכרו בכל העולם.

חברת אבטחת המידע Cloudflare דיווחה כי בשעה 18:39, פייסבוק ביצעה מספר משמעותי של עדכוני BGP, בין היתר ניתוק של נתיבים מקידומות ה-IP, שכללו את כל שרתי השמות המוסמכים שלהם. הדבר הפך את שרתי ה-DNS של פייסבוק לבלתי נגישים דרך האינטרנט. בשעה 18:50 פג תוקף הדומיינים של פייסבוק מהמטמון בכל שירותי פיענוח ה-DNS הגדולים. קצת לפני חצות, פייסבוק שחזרה את עדכוני ה-BGP, ובשעה 0:05 שם הדומיין של פייסבוק חזר למצבו.

התקלה הפסיקה גם את התקשורת הפנימית של פייסבוק, מנעה מעובדים לשלוח או לקבל הודעות דוא"ל חיצוניות, לגשת לספריית התאגיד ולבצע אימות מול שירותי Google Docs וזום. עובדי החברה לא הצליחו לגשת לבניינים ולחדרי ישיבות באמצעות תגי הכניסה שלהם.

סטיב גיבסון, חוקר אבטחה, אמר שעדכון BGP שגרתי השתבש ומנע את תיקון השגיאה מרחוק בהיעדר גישה מרוחקת לשרתים, ושמי שהיה בסביבתם הפיזית של השרתים היה חסר הרשאה לתקנה.

פייסבוק חזרה לפעילות בהדרגה לאחר שהושגה גישה לשרת במרכז הנתונים של סנטה קלרה, קליפורניה, שאופס. בערך בשעה 1:45, פייסבוק והשירותים הנלווים חזרו לפעול.

## השפעה
האתר Downdetector, המנטר השבתות ברשת, רשם למעלה מ-10 מיליון דיווחים על תקלות.

שירות Google Public DNS הואט גם כן כתוצאה מההשבתה בשל שאילתות חוזרות ונשנות, וכתוצאה מכך משתמשים נוספים חוו האטות בשירותים אחרים כגון ג'ימייל, טיקטוק וסנאפצ'ט.

במהלך ההשבתה ירד שערן של מניות החברה בכמעט 5%, והונו של מנכ"ל פייסבוק, מארק צוקרברג, ירד בלמעלה מ-6 מיליארד דולר. בגלל ההשבתה, פייסבוק הפסידה לפחות 60 מיליון דולר של הכנסות ממודעות.

## תגובות

מנהל הטכנולוגיות הראשי של פייסבוק, מייק שרופר , פרסם התנצלות מספר שעות לאחר תחילת ההשבתה, ואמר שבפייסבוק עובדים מהר ככל האפשר כדי לשוב לפעילות בהקדם האפשרי.

טוויטר ורדיט פרסמו ציוצים בחשבונות הטוויטר הרשמיים שלהם הלועגים להשבתה.

משתמשים בטוויטר ובטלגרם דיווחו על האטה בזמני התגובה, כתוצאה מהעומס הפתאומי שנגרם מהעלייה הרבה בשימוש בהם. טלגרם דיווחה כי העלייה נגרמה לא רק על ידי המשתמשים הקיימים, אלא גם בשל הצטרפותם של 70 מיליון משתמשים חדשים.

## קישורים חיצוניים
* 
*

## הערות שוליים

קטגוריה:פייסבוק
קטגוריה:2021 במדע
הבריגדה הממוכנת ה-43 (הולנד)

**הבריגדה הממוכנת ה-43** (בהולנדית: **43 Gemechaniseerde Brigade**) היא בריגדת חיל רגלים ממוכן של צבא הולנד. 

הבריגדה הוקמה ב-1949 כיחידת משטרה שהוצבה באיי הודו המזרחית ההולנדיים, ומאז עברה גלגולים רבים. ב-1992 היא עברה ארגון מחדש במתכונת הנוכחית. ב-1994 הועברה הבריגדה למילואים, אולם ב-1998 הוחזרה לשירות פעיל. כיום היא אחת משלוש הבריגדות היחידות של צבא הולנד, והיחידה שכוללת כלי רכב משוריינים. מטה הבריגדה נמצא בעיר האוולטה, ואנשיה ידועים בכינוי "הביזונים". הבריגדה מטפלת בעיקר במשברים מקומיים.

ב-2016 הוכפפה הבריגדה לדיוויזיית הפאנצר הראשונה של הבונדסוור. במקביל, גדוד הפאנצר ה-414 הוכפף תחת הבריגדה, ופלוגה הולנדית הוכפפה בתורה תחת הגדוד הנזכר.

## קישורים חיצוניים

* 
* 43 Mechbrig op www.defensie.nl

קטגוריה:יחידות צבא הולנדיות
קטגוריה:יחידות חיל רגלים ממוכן
ניקי קלשצ'נקו

**ניקי סרגיי קלשצ'נקו** (ברומנית: **Nicky Serghei Cleșcenco**; נולד ב-23 ביולי 2001 בדבלין שבאירלנד) הוא כדורגלן מולדובני המשחק בעמדת קשר הכנף בזימברו קישינב ובנבחרת מולדובה.

## קריירת מועדונים
קלשצ'נקו שיחק במחלקת הנוער של דאצ'יה בויוצ'אני המולדובנית, ובשנת 2014 עבר לפורטוגל על-מנת לשחק במחלקות הנוער של ספורטינג ליסבון ואוניאו דשפורטיבה דה לייריה. במהלך עונת  ערך שש הופעות ליגה במדי אוניאו דשפורטיבה דה לייריה בליגה הפורטוגלית השלישית. בחודש פברואר 2021 עבר לקבוצת המילואים של פ.צ. סיון.

## קריירה בינלאומית
ב-3 ביוני 2021 ערך קלשצ'נקו את הופעת הבכורה שלו בנבחרת מולדובה, כשנכנס כמחליף בהפסד 2-0 לנבחרת טורקיה במשחק ידידות.

## חיים אישיים
קלשצ'נקו נולד בדבלין שבאירלנד. הוא בנו של מלך השערים של נבחרת מולדובה, סרגיי קלשצ'נקו.

## קישורים חיצוניים

## הערות שוליים

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:כדורגלני אוניאו דשפורטיבה דה לייריה
קטגוריה:כדורגלני זימברו קישינב
קטגוריה:כדורגלני נבחרת מולדובה
קטגוריה:ספורטאים זרים בפורטוגל
קטגוריה:ספורטאים זרים בשווייץ
קטגוריה:ילידי 2001
אלווה טריל

**אלווה טריל** (באנגלית: **Elva Trill**; נולדה ב-8 בינואר 1994) היא שחקנית קולנוע ומוזיקאית אירית.

## ביוגרפיה
אלווה נולדה בינואר 1994 בסלייגו שבצפון-מערב אירלנד וגדלה בבאלימוט (Ballymote). החלה מגיל 12 לנסוע להצגות רחוב ב"בית הספר לאומנות גאייטי" (Gaiety School of Acting) בטמפל בר בדבלין. לאחר התחלת משחקה היא עברה להתגורר בבריטניה.

### קריירה
היא החלה לשחק החל מ-2010 בתפקיד קטן (גאלי מיטשל) בסדרת הדרמה "Jack Taylor", ברחוב ריפר ב-2013 בתפקיד סטלה וב-2015 ב-"Red Rock" בתור שרלין ווטרס ובסרט הקצר "Cherry Tree" בתקפיד ראשי בתור אמי. שנה לאחר מכן שיחקה בתור טרישה וניס בסרט הפשע "The Brother".

ב-2017 קיבלה תפקיד בסדרת הפעולה "שחיתות" בתור ג'מה ובדרמה המשטרתית האירית חוקים משלה בתור גילן. שנה לאחר מכן שיחקה בסרט הטלוויזיה של רשת הולמרק "Royal Matchmaker" בתור פטרה פטרוביץ'.

ב-2019 שיחקה בסרט הדרמה הקומית "Animals" את קירסטן ובסרט הקצר "Brute" בתור רות. שנה לאחר מכן שיחקה בסרט האימה הקצר "Sins of a Werewolf" את מארי.

ב-2021 שיחקה בסרט הדרמה הקצר "Another Happy Ever After" בתור ג'ין דו ובסדרת הקומדיה מטורפת "אבק כוכבים" בתור מישל.

ב-2022 שיחקה בסרט המדע הבדיוני "עולם היורה: עולם חדש" בתור שרלוט לוקווד, אמה של מייזי לוקווד (איזבלה סרמון), המופיעה רק בסרטונים לאחר מותה. ולסרט "The Ghosts of Monday" בתור כריסטין.

בנוסף להיותה שחקנית היא גם מוזיקאית והסולנית של להקת "The City and Us" והפיקה שירים החל מ-2017.

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:שחקני קולנוע וטלוויזיה אירים
קטגוריה:מוזיקאים אירים
קטגוריה:ילידות 1994
קטגוריה:איריות שנולדו במאה ה-20
קטגוריה:אירים שנולדו במאה ה-20
קטגוריה:ילידי 1994
Come Back to Me

"**Come Back to Me**" (בעברית: "**חזור אלי**") הוא סינגל הבכורה של השחקנית והזמרת האמריקאית ונסה הדג'נס. השיר נכתב והופק על ידי אנטונינה ארמטו וטים ג'יימס. הוא יצא ב-12 בספטמבר 2006, תחת הוצאת הוליווד רקורדס כסינגל המוביל מתוך אלבום הבכורה של הדג'נס, *[[V (אלבום של ונסה הדג'נס)|V]]* משנת 2006. השיר בנוי סביב סימפול של "Baby Come Back" משנת 1977 של הלהקה האמריקאית פלייר. בשל הכללת הסימפול, כותבי השיר המקורי, פיטר בקט וג'יי סי קראולי, קיבלו קרדיט בכתיבה. מבחינה מוזיקלית, "Come Back to Me" הוא שיר R&B עם מפעם אורבני.

הביקורות של השיר היו חיוביות באופן כללי; כמה מבקרים שיבחו את הכללת הסימפול וכינו את השיר כאחת הרצועות הטובות ביותר של האלבום. עם זאת, הוא ספג ביקורת שלילית על הכללת צליל מהונדס ומופק יתר על המידה. הוא זכה להצלחה מתונה בארצות הברית, שם הגיע למקום ה-55 *[[בילבורד|במצעד בילבורד]]* הוט 100 ובמקום ה-18 במצעד שירי הפופ. הוא זכה להצלחה גדולה יותר בשווקים הבינלאומיים מכיוון שהגיע ל-20 המקומות המובילים במספר מדינות, כולל צרפת, איטליה, ניו זילנד וספרד. את הקליפ הנלווה ביים כריס אפלבאום.

## רקע והרכב השיר
"Come Back to Me" נכתב והופק על ידי אנטונינה ארמטו וטים ג'יימס, הידועים כשותפים בפרויקטים רבים של מוזיקת דיסני. הדג'נס מבצעת קולות רקע לצד הזמרת-יוצרת צ'ר ליצ'רה. "Come Back to Me" שוחרר כסינגל הבכורה של הדג'נס ב-12 בספטמבר 2006, בהפצה דיגיטלית . ב-10 באוקטובר 2006, הוא זכה להשמעה בתחנות רדיו להיטים עכשוויים בארצות הברית. הוא שוחרר לראשונה באופן פיזי ב-15 בדצמבר 2006, בגרמניה, לצד רצועת צד ב' "Don't Talk". הסינגל שוחרר מאוחר יותר באמצעות הורדה דיגיטלית במדינות אירופה ב-18 בדצמבר 2006. הסינגל יצא בגרמניה ב-2 בפברואר 2007, ובו הקליפ המוזיקלי של השיר, רצועת האלבום "Too Emotional" וגלריית תמונות.

מבחינה מוזיקלית, "Come Back to Me" הוא שיר R&B ופופ. בראיון למדיסון צ'פמן מ"מגזין טיים לילדים*"*, הדג'נס הכירה במגוון הסגנונות המוזיקליים הקיימים באלבום הבכורה שלה, וכינתה אותו" תערובת כייפית של הכל". היא השתמשה ב"Come Back to Me "כדוגמה לז'אנרים המרובים באלבום ותיארה את השיר כ"פופ ו-R&B".

## מיקומי שיא

## קישורים חיצוניים
* 

## הערות שוליים

קטגוריה:שירי 2006
קטגוריה:סינגלי בכורה מ-2006
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:שירים שנכתבו על ידי טים ג'יימס
קטגוריה:וידאו קליפים שבוימו על ידי כריס אפלבאום
קטגוריה:שירי R&B עכשוויים אמריקאיים
קטגוריה:סינגלים בהוצאת הוליווד רקורדס
מויזס באומשטיין

**מויזס באומשטיין (**בעברית **משה באומשטיין** ובפורטוגזית: **Moysés Baumstein**; 13 ביוני 1931, סאו פאולו – 4 בדצמבר 1991) היה חוקר ואמן ברזילאי יהודי.

## קורות חיים
מויזס באומשטיין נולד בסאו פאולו שבברזיל. את הקריירה האמנותית הוא התחיל כצייר והקים קבוצת ציירים צעירים L´Espai בשנת 1960. בהמשך ביחד עם ז'אקוב גינסבורג הקים הוצאה לאור האוונגרדית «Perspectiva», שתחילה התמחתה ביודאיקה ומאוחר יותר בספרות לאינטלקטואלים.

בשנות ה-70 של המאה ה-20 מויזס באומשטיין החל להתעניין בצילום וסרטי אנימציה. הוא הקים חברת הפקת וידאו ומולטימדיה Videcom וניהל אותה.

בשנת 1982 הוא נחשף להולוגרפיה והחל לייצר מיצגים אמנותיים בטכניקה זו. בשנת 1983 הוא לראשונה הציג את יצירותיו הולוגרפיות במוזיאון בסאו פאולו. מויזס באומשטיין המשיך לייצר מיצגים הולוגרפיים ולהציג אותם בתערוכות רבות בברזיל ומחוץ לגבולות המדינה.

בשנת 1992 במסגרת פסטיבל בינלאומי Videobrasil רטרוספקטיבה של עבודתו הוצגה עם סרטונים, סרטים והולוגרמות.

המעבדה ההולוגרפית שלו נשארה פעילה ב-Videcom עד שנת 2007, אז נתרמה למעבדת האופטיקה של המחלקה לפיזיקה ב-UNICAMP באחריות פרופ. חוסה לונאצי (חלוץ ההולוגרפיה בברזיל). החברה Videcom שבאומשטיין הקים פעיל עד היום.

## קישורים חיצוניים
* קורות חיים ורשימת תערוכות
* יצירות של באומשטיין ב-Videobrasil

קטגוריה:אמנים יהודים ברזילאים
קטגוריה:אמני וידאו ארט יהודים
קטגוריה:ברזילאים שנולדו ב-1931
קטגוריה:ברזילאים שנפטרו ב-1991
הקבינט השני של מרקל

**קבינט מרקל השני** הוא הקבינט ה-21 של הרפובליקה הפדרלית של גרמניה, הוא הושבע ב-28 באוקטובר 2009, והפסיק לכהן עם הקמת הקבינט השלישי של מרקל שהושבע ב-17 בדצמבר 2013.

## הרכב הקבינט

## קישורים חיצוניים

קטגוריה:ממשלת גרמניה
קטגוריה:אנגלה מרקל
הבריגדה ההודית

**הבריגדה ההודית** (בהולנדית: **Indische Brigade**) הייתה בריגדה של צבא הולנד אשר גויסה מהאימפריה ההולנדית ברחבי העולם, והשתתפה במלחמת מאה הימים.

## היסטוריה
הבריגדה הוקמה ב-1814 בהוראתו של וילם הראשון, מלך הולנד במטרה להגן על האימפריה הקולוניאלית ההולנדית. הבריגדה הוקמה בהולנד, והחיילים הובאו אליה מהמושבות. היא כללה בשיאה 3,500 חיילים ממושבת הודו המערבית (סורינאם והאנטילים ההולנדיים) ומושבת הודו המזרחית ההולנדית (אינדונזיה המודרנית). הבריגדה היוותה שילוב יוצא דופן בין חיילים אמריקניים ואסייתיים עם קצינים אירופיים. כמפקד הבריגדה מונה הקצין הגרמני קרל היינריך וילהלם אנת'ינג.

מיד לאחר הקמתה, הבריגדה הייתה אמורה להישלח למושבות. עם זאת, ב-20 במרץ 1815 חזר נפוליאון בונפרטה מגלותו באי אלבה מתחיל בכך את מלחמת מאה הימים. הקואליציה האנטי-צרפתית השביעית התגבשה במהירות, והבריגדה נכללה במסגרת הדיוויזיה ההולנדית ה-1 שנשלחה להילחם בנפוליאון. הדיוויזיה ההולנדית ה-1 הוכפפה תחת פיקוד הקורפוס הבריטי ה-2 בפיקוד רולנד היל, הוויקונט הראשון מהיל. במהלך קרב ווטרלו, הוצבה הבריגדה במילואים במטרה להגן על האגף המערבי של בעלות הברית במקרה של מתקפה צרפתית. עם זאת, בסופו של דבר לא היה צורך בכך והבריגדה לא השתתפה בקרב. לאחר הקרב השתתפה הבריגדה בפלישה לצרפת, וב-15 באוגוסט של אותה שנה הוחזרה להולנד.

עם חזרתה להולנד, התקבלה ההחלטה לפרק את הבריגדה. החיילים מהמושבות הוחזרו לארצותיהם באוקטובר של אותה שנה.

## קישורים חיצוניים
* הבריגדה ההודית, באתר על המלחמות הנפוליאוניות
קטגוריה:המלחמות הנפוליאוניות
קטגוריה:הולנד: היסטוריה צבאית
קטגוריה:יחידות צבא הולנדיות
ירגן אנגברטסן מו

**ירגן אנגברטסן מו** (בנורווגית: **Jørgen Engebretsen Moe**; 22 באפריל 1813 – 27 במרץ 1882) היה סופר וכומר נורווגי. לצד פטר כריסטן אסביירנסן נודע כאספן אגדות-עם נורווגיות וספרי האגדות שלהם מוזכרים בדרך כלל בצוותא בשם "אסביירנסן ומו".

## ביוגרפיה
ירגן אנגברטסן מו נולד בשנת 1813 בחווה באזור ויקן. הוא פגש את פטר כריסטן אסביירנסן במהלך לימודים ומהר הם הבינו ששותפים לחקר הפולקלור.

החל משנת 1841 מו טייל כל קיץ בדרום נורווגיה ואסף סיפורי עם. בשנת 1854 הוא התמנה לפרופסור לתאולוגיה באקדמיה צבאית. בשנת 1853 הוא התמנה לכומר בכנסייה באזור ויקן וכיהן בתפקיד במשך עשור. באותה תקופה הוא כתב מספר יצירות ידועות כמו den gamle Mester ו-Sæterjentens Søndag. בשנת 1870 הוא הועבר לכנסייה ליד אוסלו. בשנת 1874 הוא התמנה לבישוף באוסלו וכיהן בתפקיד עד לשנת 1882.

מו ואסביירנסן פרסמו סיפורי עם רבים. בתרבות הנורווגית שמם ומקומם דומה למקום של אחים גרים בתרבות גרמנית. בנוסף הם תרמו רבות לפיתוח השפה הנורווגית. על פעילותו בשנת 1871 הוא קיבל עיטור של מסדר אולף הקדוש.

בבית הספר בה הוא נפגש לראשונה עם אסביירנסן הוקם מוזיאון המוקדש לפעילותם. הבת של מו תרמה למוזיאון מאות פריטים מביתו הפרטי. בנו של מו המשיך בחקר הפולקלור הנורווגי והיה פרופסור לפולקלור הראשון במדינה.

## יצירות עיקריות
* *Samling af Sange, Folkeviser og Stev i norske Allmuedialekter*, 1840; מהדורה מורחבת, 1869
* *Norske folkeeventyr*, 1841–1852 (ביחד עם אסביירנסן); מהדורה מורחבת 1882; תרגום לאנגלית, 1859
* *Digte*, 1849 (ספר שירים)
* *I Brønden og i Kjærnet*, 1851 (סיפורים מבוססים על סיפורי עם)
* *At hænge på juletreet*, 1855
* *En liten julegave*, 1860
* *Samlede skrifter*, 1877 (יצירות נבחרות)

## קישורים חיצוניים

* 
* 
* יצירות של מו באתר הספרייה הלאומית הנורווגית

קטגוריה:סופרים נורווגים
קטגוריה:בישופים
קטגוריה:פולקלוריסטים
קטגוריה:ילידי 1813
קטגוריה:נפטרים ב-1882
שורש 96

**שורש 96** או **יוּ בּוּ** (בסינית: **玉部**, פין-יין: **Yù bù**) הוא השורש התשעים-וששה של הכתב הסיני. פירושו "**[[ירקן]] (ג'ייד)**" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים (וביפנית שישה).

במילון קאנגשי יש 473 תווים (מתוך 49,030) שניתן למצוא תחת רדיקל זה.

כאשר הוא מופיע כשורש בצד שמאל של תו סיני, הוא הופך לצורה⺩ הבנויה מארבעה קווים בלבד.

וריאנט של שורש זה, 王 (נהגה "ואנג"), משמש כמרכיב האינדקס ה-61 בטבלה של אינדקס רכיבי תווים סיניים המאומצים בעיקר על ידי מילוני סינית מפושטת שפורסמו בסין, בעוד 玉, יחד עם גרסת הרכיב השמאלי⺩, רשומים כמרכיבי האינדקס הקשורים אליו.

王 (ואנג) הוא גם שם משפחה פופולרי, בעיקר בסין, והוא שם המשפחה הנפוץ בעולם.

## התפתחות

### 玉 (ג'ייד, "יוּ")

קובץ:玉-oracle.svg|השורש בכתב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:玉-bronze.svg|השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:玉-bigseal.svg|הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:玉-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)


### 王 (מלך, "וַאנְג")

קובץ:王-oracle.svg|השורש בכתיב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:王-bronze.svg|השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:王-silk.svg|הצורה ב"כתיב במבוק ועץ"
קובץ:王-bigseal.svg|הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:王-seal.svg|הצורה בכתיב החותם הקטן או שְׂיָאוגְ'ווָאן (小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+7389

קטגוריה:שורשים (כתב סיני)
קטגוריה:שמות משפחה סיניים
רחוב בנקובה

**רחוב בנקובה** (באוקראינית: **Банкова вулиця**) הוא רחוב ברובע פצ'רסקי, במרכז קייב. 

הרחוב ממוקם באזור ליפקי ההיסטורי ורובו הוא מדרחוב.

## אתרים ראויים לציון
* לשכת נשיא אוקראינה
* בית הכימרות
* בית ליברמן  בסגנון אקלקטיזם

## גלריה

קובץ:Presidential Administration of Ukraine. - Bankova Street, Kiev. - Pechersk 28 09 13 495.jpg|לשכת נשיא אוקראינה
קובץ:Будинок із химерами, в якому жив архітектор Городецький.jpg|בית הכימרות
קובץ:Маєток Лібермана2.jpg|בית ליברמן


## קישורים חיצוניים

## הערות שוליים

בנקובה
הארי בולוס

**הארי בולוס** (באנגלית:**Harry Bolus** : 28 באפריל 1834 - 25 במאי 1911) היה בוטנאי, מאייר בוטני, איש עסקים ונדבן דרום אפריקאי. קידם את הבוטניקה בדרום אפריקה והוריש את ספרייתו וחלק גדול מהונו לאוניברסיטת קייפטאון.

## ביוגרפיה
בולוס נולד בנוטינגהאם שבאנגליה. הוא התחנך בבית הספר Castle Gate בנוטינגהאם. המנהל ג'ורג' הרברט התכתב באופן קבוע עם וילאם קנסיט מגאהמטאון וקיבל דגימות צמחים ממנו מדרום אפריקה. בתמורה המנהל התבקש לשלוח את אחד מתלמידיו כעוזר מחקר של קנסיט לדרום אפריקה.

הארי בולוס הגיע לפורט אליזבת במרץ 1850. הוא בילה שנתיים אצל ויליאם קנסיט ולאחר מכן עבר לפורט אליזבת. לאחר ביקור קצר באנגליה, התיישב בגראף-ריין, שם גר במשך 19 השנים הבאות.

בשנת 1857 נשא לאישה את סופיה קנסיט, אחותו של ויליאם קנסיט. בין השנים 1858–1870 נולדו להם 3 בנים ובת. בשנת 1864 איבד את בנו הבכור, וחבר הציע לו להתמסר לבוטניקה כדי להקטין את אובדנו. הוא בנה את האוסף הבוטני שלו משנת 1865 ותוך זמן קצר התכתב עם עמיתים כמו ג'וזף דלטון הוקר בגני קיו, ויליאם הנרי הארווי בדבלין ופיטר מקאוואן בגרהמסטאון.

בשנת 1875 הצטרף לאחיו וולטר בקייפטאון, והתיישב בפרבר קנילוורת, שם ייסדו חברת תיווך בשם "בולוס ברס". בשנה שלאחר מכן ביצעו הוא וגותרי את ביקורם הראשון בגני קיו, ולקחו עמם מספר רב של דגימות צמחים לשם מתן שמות. בולוס תיאר את התקופה כ"ארבעים ימים מאושרים ".

כשהגיעה הספינה לטירת וינדזור באוקטובר 1876, פגעה בשונית מול האי דאסן וכל הדגימות שלו אבדו.   הוא לא נבהל, והחל לאסוף דגימות חדשות ולארגן משלחות לפינות שונות של דרום אפריקה. הוא היה בוטנאי שטח מעולה ופרסם ספרים רבים על תצפיותיו.

עסקי התיווך שלו פרחו ולכן הצליח לרכוש ספרים בוטניים רבים. כרכים שלמים של כתבי עת בוטניים וספרים נדירים של פייר-ג'וזף רדוטה, ניקולאוס ג'וזף פון ז'קין, פרדיננד באואר ופרנסיס מאסון.

הוא גם תרם את אוספיו והספרייה הנרחבת שלו לקולג' הדרום אפריקאי. הוא היה אחד החברים המייסדים של החברה הפילוסופית בדרום אפריקה.

הארי בולוס אהב לבקר באנגליה וביצע בסך הכל 14 מסעות לדרום אפריקה וממנה.

הוא מת מאי ספיקת לב באוקסטד, אנגליה, ב -25 במאי 1911.

בשנה לאחר מכן, בנו הצעיר פרנק נישא להרייט מרגרט לואיזה קנסיט, נכדתו של ויליאם קנסיט. היא עבדה כעוזרת של הארי באוספים שלו בזמן שהותה בקולג', ולכן מונתה לאוצרת האוספים בשנת 1903, ופרשה מתפקיד זה בשנת 1955. 

## גלריה

File:Harry Bolus - Orchids of South Africa - volume III plate 003 (1913).jpg
File:Harry Bolus - Orchids of South Africa - volume III plate 012 (1913).jpg
File:Harry Bolus - Orchids of South Africa - volume III plate 022 (1913).jpg
File:Harry Bolus - Orchids of South Africa - volume III plate 048 (1913).jpg
File:Harry Bolus - Orchids of South Africa - volume III plate 089 (1913).jpg


## קישורים חיצוניים

## הערות שוליים

קטגוריה:בוטנאים
קטגוריה:מאיירים בוטניים
קטגוריה:דרום אפריקאים
קטגוריה:ילידי 1834
קטגוריה:נפטרים ב-1911
חיל המתנדבים בקוריאה

**חיל המתנדבים בקוריאה** (בצרפתית: **Corps de Volontaires pour la Corée**) היה כוח צבאי משותף של בלגיה ולוקסמבורג אשר השתתף במלחמת קוריאה. 

## היסטוריה
לאחר סיום מלחמת העולם השנייה, נמצאה בלגיה במשבר פוליטי חריף אשר כונה "שאלת המלוכה". עיקר המשבר נסוב סביב השאלה האם לאופולד השלישי, מלך הבלגים יוכל להמשיך ולמלוך על הארץ לאור התנהגותו הפסיבית במהלך המלחמה. המשבר הוביל להקמת ממשלת מרכז רעועה בהנהגת המפלגה הנוצרית-הסוציאלית, אשר התנגדה בחריפות לשמאל הקומוניסטי, וחפצה בסיוע מצד ארצות הברית. ב-1950, במטרה לקבל סיוע אמריקני, החליטה בלגיה, בשיתוף פעולה עם ממשלת לוקסמבורג, להשתתף במלחמת קוריאה לצד כוחות האו"ם. 

בשלב הראשוני התנדבו 2,000 בלגים ולוקסמבורגים התנדבו לשרת בקוריאה. הם עברו אימונים בלאופולדסבורג, וב-31 בינואר 1951 הם הפליגו מאנטוורפן לפוסאן. עם הגעתם לקוריאה, הוכפפו תחת היחידה גם חיילים קוריאניים. באוגוסט של אותה שנה נשלח לקוריאה גדוד בלגי נוסף. כמפקד הכוח הבלגי-לוקסמבורגי מונה אלבר קראייה. 

באפריל של אותה שנה עברו הבלגים את טבילת האש הראשונה שלהם בקרב נהר אימג'ין. הבלגים לחמו באומץ רב, וזכו לשבח מנשיא ארצות הברית. הגנרל קראייה נפצע במהלך הקרב ופונה לקבלת טיפול רפואי ביפן. הבלגים השתתפו גם בקרב הקטאנג'-ני ובקרב צ'אטקול, ובשניהם לחמו בהצטיינות. לאחר הפסקת האש, הוחזרו מרבית החיילים הבלגים והלוקסמבורגים לאירופה, ורק 200 נותרו לצורך אבטחת השלום. הם התפנו מקוריאה בהדרגה. אחרון החיילים הבלגים הוחזר ב-15 ביוני 1955.

101 חיילים בלגים, 2 חיילים לוקסמבורגים ו-9 חיילים דרום קוריאנים שהוצמדו אליהם נהרגו במהלך המלחמה. 478 בלגים ו-17 לוקסמבורגים נפצעו במלחמה ו-5 בלגים עדיין מוגדרים כנעדרים. 2 מתו במחנות שבויים של צפון קוריאה.

## קישורים חיצוניים

* 
* 
* 
* 
* 
* The Belgians and Luxembourgers who fought in Korea Facebook Group
* 
* 
* 

קטגוריה:מלחמת קוריאה
קטגוריה:בלגיה: היסטוריה צבאית
קטגוריה:לוקסמבורג: צבא וביטחון
ארול גארנר

טקסט=ארול גארנר|ממוזער|ארול גארנר
**ארול לואיס גארנר** (באנגלית: **Erroll Louis Garner**; 15 ביוני 1921 - 2 בינואר 1977) היה פסנתרן ג'אז ומלחין אמריקאי. הוא נחשב לאחד הפסנתרנים המקוריים, חדשניים ווירטואוזים בתקופתו עם גישה מקורית למלודיה, הרמוניה וקצב. הוא היה מועמד פעמים רבות לפרס גראמי והקליט ב-1958 את אחד האלבומים הנמכרים ביותר בתולדות הג'אז, Concert by the sea. הוא הלחין את הסטנדרט Misty שהוא אחד הסטנדרטים הידועים והמבוצעים ביותר ועוד למעלה מ-200 קטעי ג'אז.

## ביוגרפיה
גארנר ואחיו התאום ארנסט נולדו בפיטסבורג, פנסילבניה, הצעירים בשישה ילדים למשפחה מוזיקלית. אחיו הגדולים למדו וניגנו פסנתר והוא עצמו החל לנגן בגיל שלוש. בגלל הזיכרון והשמיעה המוזיקליים המצוינים שלו הוא ניגן מיד כל שיר ששמע. כשאחותו למדה קטע מתווים הוא ניגן אחריה את הקטע משמיעה. המשפחה אמנם עודדה אותו לקחת שיעורי פסנתר אבל מוריו נואשו ממנו כשהבחינו שהוא מנגן משמיעה גם כשהתווים מונחים לפניו. הוא מעולם לא למד לקרוא תווים והנגינה שלו היא פרי המצאותיו ודמיונו, מה שמסביר את סגנונו המאוד אישי וייחודי. בגיל 11 הוא כבר היה מתגנב מהבית בערב כדי לנגן עם תזמורת בניצוח פייט מרבל על ספינה בנהר האלגיני. בשנות העשרה שלו החל להופיע בבארים, מסעדות ומועדוני לילה בפיטסבורג בדרך כלל לבדו כסולן על הפסנתר. בשנות הארבעים החליט לעבור לניו יורק ושם תוך תקופה קצרה, החל לעורר תשומת לב בהופעותיו במועדונים שונים. ב-1950 הוא נתן לראשונה קונצרט בנגינת סולו באולם המוזיקה בקליבלנד Cleveland music hall. הוא זכה לתשואות רמות ולקימת הקהל ואחרי קונצרט זה הוא המשיך לקריירה בינלאומית. האמרגן סול יורוק שעבד עם נגנים קלאסיים בלבד החל לייצג אותו וכעבור שנים ספורות היה לגארנר קהל בכל העולם כשהוא מרבה להופיע באולמות קונצרטים. הוא הרבה להופיע באירופה, יפן, דרום אמריקה ואוסטרליה ובמולדתו, ארצות הברית. בדרך כלל הופיע בהרכב של טריו שכלל בנוסף אליו נגן קונטרבס ומתופף.

באחד הראיונות הוא נשאל על ידי עיתונאי: "מה הרקע המוזיקלי שלך?" הוא ענה: "אין לי רקע מוזיקלי. אצלי זה הכל מתנה שנולדתי איתה". הוא היה אורח מבוקש בתוכניות טלוויזיה וכשהתארח בתוכנית של ג'וני קרסון, נשאל: "מה עושה אותך כל כך ייחודי שאנשים מזהים את הנגינה שלך בשנייה?" הוא היסס והפסנתרן של התכנית רוס טומפקינס קפץ והשיב: "שמחת חיים!".

גארנר המשיך להופיע ולהקליט עד לשנת 1975 שבה פרש בשל מצבו הבריאותי. בשנות חייו האחרונות חלה גארנר בסרטן הריאה, ונפטר ב-2 ינואר 1977.

## חיים אישיים
גארנר מעולם לא התחתן. הייתה לו בת אחת ושמה קים גארנר, שמרואיינת בסרט שנעשה אודותיו - *No One Can Hear You Read.*

## קישורים חיצוניים

* האתר הרשמי של ארול גארנר
* שמחת הגאון ארול גארנר, תחנת NPR
* ג'ון וילסון, Erroll Garner, Jazz Pianist, 53; Composed `Misty,’ That's My Kick’, ניו יורק טיימס, 3 בינואר 1977
* טום רייני erroll-garner-no-one-can-hear-you-read, תחנת nepr, אוקטובר 2013
* ארול גארנר בהופעה באתר יוטיוב
* ארול גארנר מנגן Misty באתר יוטיוב
* דיסקוגרפיה של ארול גארנר
* 
* 

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:תאומים אמריקאים
קטגוריה:מוזיקאים אמריקאים
קטגוריה:מלחיני ג'אז
קטגוריה:מלחינים אמריקאים במאה ה-20
קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-1977
שלומי יחיאב

**שלומי יחיאב** (נולד ב-30 במרץ 1987, כ"ט באדר ה'תשמ"ז) הוא פעיל ציבור שכיהן כיושב ראש התאחדות הסטודנטים והסטודנטיות בישראל וחבר המועצה להשכלה גבוהה ב-2019–2021. בעבר שימש יושב ראש אגודת הסטודנטים באוניברסיטה העברית.

## ביוגרפיה
יחיאב נולד וגדל בעפולה. הוא בנם של דוד, מנהל סניף בנק הפועלים בעברו, ושולה, אחות אחראית במחלקת פוריות בבית חולים העמק בעברה.

יחיאב סיים את לימודי התיכון בקריית החינוך על שם דוד בן-גוריון בעפולה, ולאחר מכן לקח חלק בשנת שירות בארצות הברית במסגרת תוכנית "שותפות 2000" של הסוכנות היהודית. עם שובו לישראל התגייס לצה"ל ושירת כחמש שנים ביחידת רוכב שמיים. במסגרת שירותו הצבאי פיקד על מסלולי הכשרת הלוחמים, ושימש כקצין המבצעים הראשון של היחידה. בשירות מילואים פיקד על פלגת לוחמים במבצע עמוד ענן ובמבצע צוק איתן. נכון ל-2021 הוא משרת במילואים באגף המבצעים בדרגת סרן, והוא ממייסדי עמותת בוגרות ובוגרי היחידה.

בינואר 2022 הצטרף למפלגת כחול לבן ומשמש כראש מטה השטח של המפלגה.

לקראת הבחירות לכנסת העשרים וחמש, הוצב במקום ה-25 ברשימת המחנה הממלכתי מטעם חוסן לישראל.

יחיאב בוגר תואר ראשון במשפטים ולימודי האסלאם והמזרח התיכון מהאוניברסיטה העברית בירושלים, ונכון ל-2021 לומד לתואר מוסמך במדיניות ציבורית באוניברסיטה העברית.

## פעילות סטודנטיאלית
במהלך השנה השנייה ללימודיו לתואר ראשון ייסד יחיאב את "הזדמנות אמיתית", תוכנית חברתית המסייעת לצעירות וצעירים מהפריפריה בדרכם לאקדמיה. כיום (2021) התכנית נמצאת בתהליך הרחבה ופריסה ארצית. לאחר מיסוד התכנית, התמודד ונבחר לכהן כנציג אגודת הסטודנטים בחוג למזרח-תיכון. לאחר מכן נבחר לסגן יושב ראש האגודה ולבסוף נבחר לתפקיד יושב ראש אגודת הסטודנטים באוניברסיטה העברית, בו כיהן בין השנים 2016–2018. במהלך כהונתנו הוביל יחיאב מאבק לקידום זכויות הסטודנטים בבית הספר לווטרינריה, פעל לשיפור התחבורה הציבורית בעיר ירושלים וייסד תוכנית חונכות לתלמידי שנה א', בה לוקחים חלק כ־3,000 סטודנטים מדי שנה.

עם סיום תפקידו כיושב ראש אגודת הסטודנטים באוניברסיטה העברית נבחר לתפקיד סגן יושב ראש התאחדות הסטודנטים והסטודנטיות בישראל, לצד יושב הראש רם שפע, ובחודש פברואר 2019 נבחר לכהן כיושב ראש ההתאחדות. במהלך כהונתו הוביל יחיאב מאבק סטודנטיאלי ארצי למתן סיוע לסטודנטים שנפגעו כלכלית במשבר הקורונה, מאבק שבזכותו אושרה תוכנית סיוע ממשלתית בהיקף של 900 מיליון ש"ח. סיוע מרכזי בתוכנית זו ניתן לסטודנטים מהשכבות הסוציו-אקונומיות הנמוכות ומהפריפריה החברתית והגאוגרפית. בפן החברתי ייסד מערך כוח משימה לאומי של אלפי סטודנטיות וסטודנטים לתמיכה באוכלוסיות שונות בחברה הישראלית שנפגעו עקב המשבר, וחיזוק הלכידות החברתית. לצורך הגברת ההשפעה בקרב רשויות השלטון, הוביל יחיאב את מעבר משרדי ההתאחדות לקריית הלאום בירושלים, ויזם את ועידת הצעירים והצעירות הראשונה, שהתמקדה בעתיד הדור הצעיר בישראל.

## חיים אישיים
יחיאב מתגורר בירושלים, נשוי לאסתר אוטולנגי ואב לילד.

## קישורים חיצוניים

*שלומי יחיאב, "הסטודנטים בישראל מסיימים תואר בלי יכולת לקרוא מאמר באנגלית", טור דעה באתר TheMarker, פברואר 2019.
* 
* .
* 
* 
* 

קטגוריה:ראשי התאחדות הסטודנטים
קטגוריה:חברי המועצה להשכלה גבוהה
קטגוריה:בוגרי תיכון בן-גוריון (עפולה)
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1987
לדרר

**לדרר** (**Lederer**) הוא שם משפחה ממקור גרמני שפירושו בורסקאי.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
חיל המשלוח הבלגי ברוסיה

**חיל המשלוח הבלגי ברוסיה** (בצרפתית: **Corps Expeditionnaire Belges en Russie**) היה כוח של צבא בלגיה אשר לחם לצד צבא האימפריה הרוסית בחזית המזרחית במלחמת העולם הראשונה.

## היסטוריה
בתחילת שנת 1915 פנה ניקולאי השני, קיסר רוסיה באופן רשמי לכל מדינות ההסכמה בבקשה לקבל סיוע צבאי במלחמה כנגד מעצמות המרכז בחזית המזרחית במלחמת העולם הראשונה. בכלל זה, פנה הצאר גם לאלברט הראשון, מלך הבלגים בבקשה לקבל כלי רכב צבאיים. מכיוון, שבאותו הזמן עברה הלוחמה בחזית המערבית למלחמת חפירות, נותרה בלגיה עם מעט כלי רכב צבאיים מיותרים. אולם מכיוון שבאופן רשמי לבלגיה לא היה הסכם עם רוסיה, החיילים הבלגים שנשלחו לחזית המזרחית היו מתנדבים בלבד, שבאופן רשמי היו כפופים לצבא הרוסי.

באוקטובר 1915 יצאו לדרכם 333 חיילים בלגיים מצוידים במכוניות משוריינות. היחידה לחמה בהצטיינות בגליציה. לאחר המהפכה הבולשביקית בשנת 1917, הכוח הבלגי נשאר ברוסיה עד שהסכם ברסט-ליטובסק הוציא את רוסיה מהמלחמה. לאחר הפסקת האש, היחידה מצאה את עצמה בשטח בולשביקי עוין. כשהנתיב צפונה למורמנסק נחסם, החיילים הרסו את המכוניות המשוריינות שלהם כדי למנוע את לכידתם על ידי הבולשביקים. היחידה הגיעה לבסוף לארצות הברית דרך סין והרכבת הטרנס-סיבירית ביוני 1918.

סרט האקשן הבלגי Cafard מ-2015, עוסק בחייל בלגי המצטרף לחיל המשלוח.

## קישורים חיצוניים

* 'Belgian Armoured Cars in Russia'
* WWI – Belgium Armoured Car Division in Russia

קטגוריה:בלגיה: היסטוריה צבאית
קטגוריה:בלגיה במלחמת העולם הראשונה
קטגוריה:החזית המזרחית במלחמת העולם הראשונה
פרנסואה ורוב

**פרנסואה ורוב** (בצרפתית: **François Vérove**; 22 בינואר 1962 – 29 בספטמבר 2021) היה רוצח סדרתי צרפתי שעבד כז'נדרם ושוטר.

## ביוגרפיה
ורוב נולד בגרוולין שבצפון צרפת, עבר לאזור פריז ולאחר מכן עבר לקומונה סמוכה למונפלייה. במקביל לתפקידו כשוטר וכז'נדרם, ורוב גם כיהן כחבר מועצת הקומונה.

בשנים 1986–1994 רצח ורוב לפחות ארבעה קורבנות ואנס שש נוספות, אך לדעת חוקרי המשטרה המקומית המספרים היו גבוהים יותר.

ב-5 במאי 1986 נעלמה ססיל בלוך, בת 11, ונמצאה לאחר מכן תחת שטיח במרתף. בלוך נאנסה, ולאחר מכן נחנקה ונדקרה. חוקרי המשטרה הצליחו להרכיב קלסתרון של הרוצח וקראו לו "הרוצח המחוטט", משום שפניו היו מכוסות בחטטי אקנה.

באפריל 1987 רצח את האופר אירמגרד מולר (21) ואת המעסיק שלה ז'יל פוליטי (38). פוליטי נמצא כשידיו ורגליו קשורות ועליו סימני כוויות מסיגריות, ומולר נמצאה קשורה למיטה בסגנון צליבה, לאחר שנאנסה ונחנקה.

בספטמבר 2021 החליט שופט חוקר לפתוח את ה"מקרה הקר" שוב, ובשל טענות חוזרות ונשנות מצד קורבנות האונס וניסיונות הרצח כי התוקף היה שוטר - שלח הודעות ל-750 שוטרים וז'נדרמים בבקשה שימסרו דגימת DNA במשטרה.

ב-24 בספטמבר 2021 קיבל ורוב זימון לבדיקת DNA שהייתה אמורה להיערך ב-6 באוקטובר, וב-27 בספטמבר הוא נעלם מביתו. גופתו נמצאה ב-29 בספטמבר בבית שכור סמוך לחוף במונפלייה, והתברר שהוא התאבד לאחר שלקח מנת יתר של אלכוהול וברביטורטים.

ורוב הותיר מכתב התאבדות בו הוא מודה כי הוא רוצח ואנס, אך לא מסר את שמות קורבנותיו או את מספרן. במכתב הוא לקח אחריות על מעשיו וטען כי הוא לא הצליח לשלוט על הדחפים שלו, והוסיף כי מאז שנת 1997 לא עשה דבר, בשל נישואיו והולדת ילדיו.
## ראו גם
* המרטש מאטלנטה
* המפלצת מפירנצה

## קישורים חיצוניים

## הערות שוליים

קטגוריה:רוצחים סדרתיים צרפתים
קטגוריה:מתאבדים
קטגוריה:שוטרים
קטגוריה:צרפתים שנולדו ב-1962
קטגוריה:צרפתים שנפטרו ב-2021
למבורגיני הורקאן STO

**למבורגיני הורקאן STO** (באיטלקית: **Lamborghini Huracán STO**; ראשי תיבות של "**S**uper **T**rofeo **O**mologato") היא מכונית ספורט המיועדת למסלול במרכב קופה, בעלת שני מקומות ישיבה, שמיוצרת על ידי למבורגיני משנת 2020. היא נחשפה ב-18 בנובמבר 2020, השיווק ללקוחות החל בין הרבעון הראשון לשני של 2021. היא גרסה המיועדת למסלול של הלמבורגיני הורקאן.

## עיצוב והתאמה למרוצים
העיצוב הפנימי כמעט ולא שונה מהורקאן הרגילה אך תא הנוסעים עבר התאמה למרוצים, הכולל: מושבי מרוץ, הורדת כל הפריטים המיותרים והחלפתם בסיבי פחמן להורדת המשקל והוספת מערכת מרוצים. העיצוב החיצוני נותר זהה להורקאן אך עם שינויים אווירודינמיים הכוללת: הנמכת המרכב בכמה סנטימטרים, כונסי אוויר גדולים יותר בצידי המכונית והוספת כונס אוויר בגג, כנף אחורית גדולה וקימורים המשפרים את כוח ההצמדה.

## מפרט טכני
היא כוללת מנוע בנזין V10 צילינדרים בנפח 5.2 ליטר אטמוספירי המספק 640 כ"ס ב-8,000 סל"ד ומומנט מרבי של 57.6 קג"מ. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.0 שניות ומ-0 ל-200 קמ"ש 9.0 שניות, המהירות המרבית עומדת על 310 קמ"ש. צריכת הדלק המשולבת עומדת על 13.9 ליטר לכל 100 ק"מ.

בשנת 2024 פורסם שלמבורגיני נפרדת ממנה עם גרסת קצה המכונה STJ (ר"ת Super Trofeo Jota). המנוע הוא אותו V10 בנזין אטמוספירי המפיק 640 כ"ס כמו בגרסת הקצה הנוכחית (STO), בחיבור לתיבת 7 הילוכים כפולת מצמד והנעה אחורית. נתוני ביצועים לא פורסמו, אבל הם צפויים להיות זהים – 3 שניות ל-100 קמ"ש ו-310 קמ"ש מרביים.

**הכנף הגדולה:** השינוי המשמעותי ביותר של אותה הגרסה ביחס ל-STO הוא כנף אחורית גדולה עוד יותר עם זווית התקפה גדולה ב-3 מעלות המשפרת את כוח ההצמדה ב-10%, בעוד המכסה הקדמי (מכונה cofango) עשוי קרבון ומשלב בתוכו כונסי ומסיטי אוויר נותר ללא שינוי.

לדברי למבורגיני ה-STJ מהירה מגרסת ה-STO בשנייה להקפה סביב מסלול הניסויים בנארדו.https://www.over-drive.co.il/%D7%9C%D7%9E%D7%91%D7%95%D7%A8%D7%92%D7%99%D7%A0%D7%99-%D7%94%D7%95%D7%A8%D7%A7%D7%90%D7%9F-%D7%91%D7%9E%D7%94%D7%93%D7%95%D7%A8%D7%AA-%D7%A4%D7%A8%D7%99%D7%93%D7%94/

## גלריה

קובץ:2021 Lamborghini Huracan Super Trofeo Omologato Front.jpg|מבט קדמי
קובץ:2021 Lamborghini Huracan Super Trofeo Omologato Rear.jpg|מבט אחורי


## קישורים חיצוניים

* 
* למבורגיני הורקאן STO סקירה: מכונית על הארדקור על המסלול, באתר טופ גיר, 4 בנובמבר 2021

## הערות שוליים

הורקאן STO
ה
ה
ה
ה
ה
רגימנט המבצעים המיוחדים (בלגיה)

**רגימנט המבצעים המיוחדים** (בצרפתית: **Special Operations Regiment**; בהולנדית: **Special operations regiment**) הוא רגימנט כוחות מיוחדים של צבא בלגיה, המשמש כיחידת המבצעים והתגובה המהירה של בלגיה.

## היסטוריה
הרגימנט הוקם במהלך מלחמת העולם השנייה כגדוד מיוחד בצבא בלגיה החופשית. הוא ביצע מספר משימות בעורף האויב במהלך המלחמה. הרגימנט היה כפוף לבריגדת שירות האוויר המיוחד של חיל האוויר הבריטי, וב-21 בספטמבר 1945, עם סיום המלחמה והקמת הצבא הבלגי מחדש, הגדוד אוחד עם גדודים נוספים ליצירת רגימנט המבצעים המיוחדים. ב-1989 הורחב הרגימנט והפך ליחידת התגובה המיידית. ב-2018 פורקה היחידה והפכה מחדש לרגימנט המבצעים המיוחדים. 

מטה הרגימנט הוא בשכונת הברלי שבלוון.

## קישורים חיצוניים
*KOLONEL TOM BILO GAAT SPECIAL OPERATIONS REGIMENT LEIDEN
* באתר הצבא הבלגי

קטגוריה:הכוחות המזוינים של בלגיה
דיוויזיית הפאנצרגרנדיר השנייה (בונדסוור)

**דיוויזיית הפאנצרגרנדיר השנייה** (בגרמנית: **2. Panzergrenadierdivision** או בקיצור **2. PzGrenDiv**) הייתה דיוויזיית פאנצרגרנדיר של הבונדסוור אשר הייתה ממוקמת בקאסל.

## היסטוריה
הדיוויזיה הוקמה ב-1 ביולי 1956 - יום כינונו הרשמי של הבונדסוור. היא נקראה בתחילה **דיוויזיית הגרנדיר השנייה**. הדיוויזיה נכללה במסגרת הקורפוס השני של הבונדסוור, אשר היה חלק מקבוצת הארמיות המרכזית של נאט"ו. מטה הדיוויזיה היה ממוקם בקאסל. היא כללה שתי "קבוצות קרב" (קמפגרופה): A2 ו-B2. ב-1957 היא הועברה לקורפוס השלישי, וקיבלה קבוצת נוספת: C2. קבוצות קרב אלו הפכו מאוחר יותר לבריגדת הפאנצר ה-6, בריגדת הפאנצגרנדיר ה-5 ובריגדת הפאנצרגרנדיר ה-4.

ב-1959 שונה שם הדיוויזיה לדיוויזיית הפאנצרגרנדיר השנייה, ובסיסה הועבר למרבורג כחלק מרפורמה מקיפה בכל המבנה של הבונדסוור. ב-1970 שונה שמה ל**דיוויזיית היגר השנייה**, וב-1974 הוחזר המטה שלה לקאסל. ב-1980 שונה שמה מחדש לדיווזיית הפאנצרגרנדיר השנייה. היא פורקה ב-1994 לאור סיום המלחמה הקרה ואיחוד גרמניה מחדש.

## קישורים חיצוניים
* Die Geschichte der „Hessischen Division“ 2. Panzergrenadierdivision die „Zwote“ auf Kameradschaft 2. PzGrenDiv Stand 3. Februar 2008
*Beschreibung auf www.relikte.com
*Die Geschichte der Division im Bundesarchiv

קטגוריה:דיוויזיות הבונדסוור
2
יחסי דרום אוסטיה – ישראל

**יחסי דרום אוסטיה–ישראל** הם היחסים הבייטרליים שבין רפובליקת דרום אוסטיה לבין מדינת ישראל. כיום לא מתקיימים יחסים באופן רשמי וזאת מכיוון שבדומה לרוב מדינות העולם - ישראל לא מכירה בדרום אוסטיה ורואה בה חלק מגאורגיה.

## היסטוריה
### מלחמת גאורגיה–רוסיה

בשנת 2008, במהלך המלחמה בדרום אוסטיה, תמכה ישראל בגאורגיה בפן הצבאי והמדיני, והכירה בזכות השליטה שלה על המחוזות דרום אוסטיה ואבחזיה. בעת המלחמה גאורגיה נלחמה באמצעות מלט"ים תוצרת ישראל, שנמכרו לה טרם המלחמה. רוסיה פנתה לישראל, באמצעות הנספח הצבאי בשגרירות ישראל במוסקבה, בבקשה לקבל הבהרות לגבי אספקת מל"טים ישראליים לגאורגיה. רוסיה ביקשה לדעת אם ישראל אכן מספקת מזל"טים לגאורגיה כדי שזו תשתמש בהם במסגרת פעולות צבאיות נגד הבדלנים     האבחזים. מקור ביטחוני ישראלי אישר כי המל"טים שברשות גאורגיה הם מתוצרת חברת אלביט הישראלית. כמו כן, אמר מקור מדיני בירושלים כי לרוסיה לא היו עדויות חותכות לכך שמדובר במל"טים שיוצרו בישראל והיא העבירה את הבקשה להבהרה על בסיס חשדות. לדברי נשיא גאורגיה, מיכאיל סאקשווילי, לגאורגיה היה כ-40 מל"טים שאותם רכשה מישראל וחילקה בין פיקודים שונים בצבא ובמשטרה. "זהו כלי שימושי מאוד באזורים הרריים", הוסיף. לדבריו, המל"ט שהופל היה שייך למשרד הפנים הגאורגי.

## פוליטיקה ויחסי חוץ
בעוד ישראל וגאורגיה הן מדינות השואפות להתחבר עם מדינות המערב, דרום אוסטיה לעומתן, שואפת להתחבר למדינות שהיו בגוש הפרו-קומוניסטי לשעבר. לדוגמה: דרום אוסטיה מוכרת על ידי רוסיה וסוריה ומקיימת עמן יחסים דיפלומטיים רשמיים. ב-2008 תמכה ישראל בגאורגיה במהלך מלחמת גאורגיה–רוסיה. ובנוסף, משרד החוץ הישראלי פרסם אזהרת מסע לאבחזיה ולדרום אוסטיה דרך רוסיה והמליץ לאזרחי ישראל להגיע לשטחים אלו דרך גאורגיה, מכיוון שהחוק הגאורגי אוסר על מעבר לשטחים אלו דרך רוסיה, ואילו גאורגיה מצידה תמכה בישראל במסגרת הסכסוך הישראלי-פלסטיני. לדוגמה, ב-20 בנובמבר 2012, בעת מבצע עמוד ענן, התקיים מפגן תמיכה גדול למען ישראל בעיר טביליסי בגאורגיה. בנוסף שידרה הטלוויזיה הגאורגית תעמולה אוהדת כלפי ישראל וחולקו חוברות הסברה לטובתה בבתי הספר. ובחודש מאי 2021, במהלך העימות בין ישראל לבין החמאס (מבצע שומר החומות), התקיימו בערים טביליסי ובתומי מפגני תמיכה בישראל, וזאת על ידי אזרחים גאורגים לצד ארגון "בית ישראל". לעומת גאורגיה, דרום אוסטיה מקיימת יחסים דיפלומטיים רשמיים עם סוריה, מדינה עמה ניתקה גאורגיה את היחסים הדיפלומטיים (בשל הכרת סוריה באבחזיה ודרום אוסטיה), ומוגדרת כמדינת אויב על ידי ישראל.

## הערות שוליים

דרום אוסטיה
פריסילה סוזן ברי

**פריסילה סוזן ברי** (באנגלית: **Priscilla Susan Bury**; 12 בינואר 1799 – 8 במרץ 1872) הייתה בוטנאית ומאיירת אנגלית.

## חיים אישיים
פריסילה סוזן ברי נולדה בריינהיל, ליברפול. הוריה היו אדוארד פלקנר ובריג'ט (לבית טרלטון) פלקנר.

היא נישאה לאדוארד ברי (1794-1858), מהנדס רכבות ידוע, ב -4 במרץ 1830. לבני הזוג נולדו לפחות שלושה בנים, בין השנים 1831–1835. בין השנים 1852–1860 התגוררה המשפחה בהילסבורו הול ליד שפילד ולאחר מכן עברה להתגורר ברובע האגם.

בשנת 1860 פרסמה את זכרונותיו של בעלה אדוארד ברי, שהיה חבר החברה המלכותית, חבר מכון המהנדסים האזרחיים, חבר החברה הסמיטונית, חבר האגודה האסטרונומית המלכותית, עמית החברה המלכותית ההיסטורית.

בשנת 1866 היא עברה לפיירפילד, בקרוידון, שם נפטרה ב -8 במרץ 1872.

## עבודה אמנותית
אף שלא הוכשרה כבוטנאית או הוזמנה כאמנית מקצועית, היא חיברה מספר ספרי צמחים אמנותיים ומדעיים.

היא החלה לצייר צמחים בחממה בבית משפחתה בפיירפילד, ובשנת 1829 היו לה מספיק איורים של חבצלות וצמחים אחרים לצורך פרסום. רישומי החבצלות משנת 1829, נעשו כליתוגרפיות מאת הולמנדל, הציגו את איוריה בליווי הערות קצרות.

בין השנים 1831 - 1834 פורסמו רישומיה בספר מבחר צמחים ממשפחת הקסנדריה. החריטה הופקדה בידי לונדון רוברט האוול, חרט הלוחות של ג'ון ג'יימס אודובון (1785-1851). בספר הוצגו 350 רישומי צמחים שצוירו בחלקם ביד. מאה שנה מאוחר יותר, הספר שלה תואר כ"אחד מהספרים הצבעוניים ביותר בתקופתו" בהערכה על ידי וילפריד ג'ספר וולטר בלאנט בספר "אמנות האיור הבוטני".

עבודתה המאוחרת לאחר 1836 כללה איורים לספרי בוטניקה של מאונד והנסלו וחוקרים אחרים וכן ציירה מאובנים שנאספו על ידי ג'ון דייווי והוכנו למיקרוסקופיה על ידי כריסטופר ג'ונסון מלנקסטר.

## גלריה

File:Hippeastrum correiense.jpg

File:Priscilla Susan Bury c1790-c1870.jpg

File:Lilium canadense (lit).jpg

File:Lilium japonicum 2 (lit).jpg

File:Hippeastrum striatum.jpg

## קישורים חיצוניים

## הערות שוליים

קטגוריה:בוטנאיות בריטיות
קטגוריה:מאיירים בוטניים
קטגוריה:מאיירות בריטיות
קטגוריה:בוטנאים בריטים
קטגוריה:נשים אנגליות
קטגוריה:אנגלים
קטגוריה:ילידות 1799
קטגוריה:בריטים שנולדו ב-1799
קטגוריה:נפטרות ב-1872
קטגוריה:בריטים שנפטרו ב-1872
הבריגדה הממונעת (בלגיה)

**הבריגדה הממונעת** (בצרפתית: **Brigade Motorisée**) היא בריגדת חיל רגלים ממוכן של צבא בלגיה. 

## היסטוריה
הבריגדה הוקמה ב-1945 על בסיס בריגדת פירון שהייתה חלק מצבא בלגיה החופשית. שמה הראשוני של הבריגדה היה "בריגדת השחרור" (Brigade Bevrijding), ולאחר מכן שונה שמה ל"קבוצת הרגלים ה-1" (1 Groupement d'Infanterie) ואז ל"בריגדת הרגלים ה-1" (1 Brigade d'Infanterie). היא הייתה חלק מהכוחות הבלגיים בגרמניה. ב-1969 היא הוחזרה לבלגיה והוצבה בלאופולדסבורג. אז שונה שמה ל"בריגדת חיל הרגלים הממוכן ה-1" (1 Brigade d'Infanterie Blindée).

ביוני 1992 פורקה הבריגדה ושולבה עם בריגדת חיל הרגלים הממוכן ה-4, אולם בסוף 1993 היא הוקמה מחדש. ביולי 2004 שונה שמה ל"הבריגדה ה-1" (1( Brigade). בינואר 2011 אורגנה הבריגדה מחדש והוגדרה כיחידה משולבת הכוללת פלמים דוברי הולנדית עם ולונים דוברי צרפתית. בהתאם לכך שונה שמה ל"הבריגדה המשולבת" (Brigade Médiane). ב-2018 הפכה הבריגדה ליחידת חיל רגלים ממוכן ושמה שונה לבריגדה הממונעת.

גדוד היגרים הרכוב הוא חלק של הבריגדה.

## קישורים חיצוניים
* על היחידה באתר הצבא הבלגי
*  Belgique: la Brigade Médiane entame sa mue
קטגוריה:הכוחות המזוינים של בלגיה
מדרון אנדרייבסקי

**מדרון אנדרייבסקי** (באוקראינית: **Андріївський узвіз**) הוא אחד השבילים העתיקים בקייב המחבר את העיר העליונה, חלקה המרכזי, עם פודיל המסחרי.

מדרון אנדרייבסקי היא אחת האטרקציות התיירותיות העיקריות בקייב.

## גלריה

St. Andriy's Church in Kyiv.jpg|כנסיית אנדריי הקדוש
Театр на Подолі.jpg|תיאטרון בפודיל 
Андріївський узвіз, 3-24.jpg|מבנים היסטוריים במדרון אנדרייבסקי
Театр Колесо.JPG|תיאטרון "קולסו" 
Андріївський узвіз, 15 DSC 5133.JPG|טירת ריצ'רד 
Andriivskiy descent (end), Kyiv.jpg|מבט על מדרון אנדרייבסקי


## קישורים חיצוניים

* 

## הערות שוליים

אנדרייבסקי
I Have Questions

"**I Have Questions**" (בעברית: "**יש לי שאלות**") הוא שיר שהוקלט על ידי הזמרת-יוצרת הקובנית קמילה קביו, מתוך המהדורה היפנית של אלבום הבכורה שלה, הקרוי על שמה, **. השיר יצא לאור ב-22 במאי 2017, על ידי חברות התקליטים אפיק רקורדס וסייקו מיוזיק, כסינגל שיווקי מתוך האלבום.

השיר הגיע למקום ה-24 במצעד השירים מתחת להוט 100.

## רקע וכתיבה
השיר נכתב על ידי קמילה קביו, ג'סי שטקין וביבי בורלי והופק על ידי בורלי גם כן. "I Have Questions" מורכב ממילים מלנכוליות. קביו לא מבינה מדוע אהובה עזב אותה ויש לה שאלות לגבי זה. ההפקה ה"אפלה" שלו כוללת שימוש בולט בצ'לו, תוך שימוש במכונת תופים שמתחיל להתנגן לאחר הבית השנייה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.

## וידאו קליפ
הווידאו קליפ הרשמי של השיר פורסם ב-22 במאי 2017, ביום צאתו כסינגל שיווקי רשמי מתוך המהדורה היפנית של אלבום הבכורה של קביו. אותו הקליפ הוא מעין קליפ מילים, הכולל בתוכו את מילות השיר, לצד אפקטים חזותיים שמציגים אותן. קליפ מילים נוסף שפורסם זכה להצלחה כאשר צבר למעלה מ-7.7 מיליון צפיות.

נכון לאוקטובר 2021, מונה הצפיות של הקליפ עומד על למעלה מ-38 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי קמילה קביו
קטגוריה:שירים שהופקו על ידי ג'סי שטקין
קטגוריה:שירים על בגידה: מעילה באמון
קטגוריה:בלדות משנות ה-2010
קטגוריה:שירי זהב בארצות הברית
קטגוריה:שירי זהב בברזיל
שאלת המלוכה

ממוזער|שמאל|הארמון בלייקן, בו הוחזק המלך לאופולד במעצר בית על ידי הנאצים במהלך מלחמת העולם השנייה
**שאלת המלוכה** הייתה משבר פוליטי נרחב בבלגיה בשנים 1945–1951, והגיע לשיאו במרץ–אוגוסט 1950.

ה'שאלה' הייתה האם המלך לאופולד השלישי, מלך הבלגים יכול לשוב לבלגיה ולקבל את תפקידיו הציבוריים על רקע הטענות כי מעשיו בעת מלחמת העולם השנייה היו בניגוד להוראות החוקה הבלגית. המשבר נפתר באוגוסט 1950, כשלאופולד החליט לוותר על כסאו עבור בנו, המלך בודואן, מלך הבלגים. המהלך יצא לפועל ביולי 1951.

## היסטוריה
בשנת 1940, בעת הקרב על בלגיה במהלך מלחמת העולם השנייה, ניסה המלך לאופולד להשליט משטר סמכותני, ועם פרוץ המלחמה לקח שליטה על הצבא הבלגי.

לאופולד סירב להצטרף לממשלה הבלגית הגולה בצרפת, וב-28 במאי 1940 הודיע על כניעה לגרמנים, בניגוד לדעתו של ראש ממשלת בלגיה איבר פיירלו. פיירלו ושריו עברו לצרפת שעדיין נלחמה, והכריזו משם שכניעתו של לאופולד לא הייתה חוקית, וכי על הצבא הבלגי להמשיך במאבק בכל מצב.

במהלך כל המלחמה הוחזק המלך לאופולד במעצר בית בארמונו, וזמן קצר לפני שבעלות הברית שחררו את בלגיה - גורש לגרמניה על ידי הנאצים.

בעת שחרור בלגיה המלך עדיין היה בשבי, ולכן מונה אחיו, הנסיך שארל, רוזן פלנדריה, לעוצר, כשהמלך הוכרז כ"אינו מסוגל לשלוט". תושבי המדינה נחלקו בשאלה האם המלך יכול לשוב לתפקידו או לא, ובינתיים הוא נשלח לגלות בשווייץ.

בשנת 1950 עלתה לשלטון ממשלת מרכז-ימין, שערכה משאל עם שבו ניצחו אוהדי המלך בהפרש קטן. תוצאות משאל העם גרמו למחלוקת גדולה בין תושבי פלנדריה הפלמים, שתמכו בהחזרת המלך לאופולד, לתושבי ולוניה ומחוז בריסל, שהתנגדו למהלך.

ביולי 1950 שב המלך לבלגיה. שובו לווה בשביתה כללית בוולוניה, ובהפגנות ענק שהסלימו לאחר שנהרגו בהן ארבעה מפגינים מירי שוטרים. ב-1 באוגוסט, על מנת למנוע הסלמה נוספת, הודיע המלך לאופולד כי הוא החליט לוותר על כסאו עבור בנו, המלך בודואן, מלך הבלגים. הדבר יצא לפועל ביולי 1951.

## קישורים חיצוניים

## הערות שוליים

קטגוריה:בלגיה: היסטוריה
קטגוריה:בלגיה: פוליטיקה
קטגוריה:המלוכה הבלגית
קטגוריה:בעקבות מלחמת העולם השנייה
קטגוריה:מחלוקות בבלגיה